Llyn Disappointment

Mae Llyn Disappointment yn llyn hallt tymhorol mewn ardal anghysbell o dalaith Gorllewin Awstralia a elwir yn Ddiffeithwch Gibson. Cafodd ei enwi'n Llyn Disappointment gan y fforiwr Frank Hann yn 1897. Roedd Hann yn yr ardal i ymchilio ardal dwyrain Pilbara, o gwmpas Afon Rudall. Sylweddolodd fod sawl afonig yn yr ardal honno yn llifo i gyfeiriad canol y wlad yn hytrach nag i gyfeiriad y môr (sydd 450 km i ffwrdd i'r gorllewin), ac fe'i dilynodd yn y gobaith o ddarganfod llyn dŵr croyw mawr. Ond er mawr siomedigaeth iddo, roedd dŵr y llyn yn hallt. Ceir nifer o rywogaethau o adar y dŵr ar y llyn. Gweler hefyd Parc Cenedlaethol Afon Rudall